ŠIAULIŲ MIESTO SAVIVALDYBĖS TARYBA

SPRENDIMAS

DĖL LEIDIMO ŠIAULIŲ SPORTO CENTRUI „DUBYSA“ PIRKTI AUTOMOBILĮ

2024 m. vasario 1 d. Nr. T-33

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 5.2.1 papunkčiu, atsižvelgdama į Šiaulių sporto centro „Dubysa“ 2023-12-08 raštą Nr. S-119 (1.15) „Dėl tarpininkavimo įsigyjant automobilį rėmėjų lėšomis“, Šiaulių miesto savivaldybės taryba nusprendžia:

Leisti Šiaulių sporto centrui „Dubysa“ pirkti automobilį, kurio įsigijimo vertė neviršytų 2 000 eurų (su pridėtinės vertės mokesčiu).

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Savivaldybės meras	Artūras Visockas